1985—86 ուս. տարում ցերեկային հանրակրթական դպրոցներում աշխատել է 46,1 հզ. ուսուցիչ (շուրջ 82%-ը՝ բարձրագույն կրթությամբ)։ Մանկավարժ, կադրերի որակավորման բարձրացման ուղղությամբ զգալի աշխատանք են կատարում ուսուցիչների կատարելագործման հանրապետ., Երևանի քաղաքային, Լենինականի և Կիրովականի միջշրջանային ինստ-ները։ Դպրոցների դիրեկտորների, ուսմասվարների, դպրոցական տեսուչների ու մեթոդիստների կատարելագործման ֆակուլտետներ են գործում Խ. Աբովյանի անվ. մանկավարժ, ինստ-ում։ Ուսուցչական կադրերի որակավորման բարձրացմանը նպաստում են մանկավարժ, գիտությունների ԳՀԻ-ը, ՀՍՍՀ մանկավարժ. ընկերությունը, ՀՍՍՀ լուսավորության մինիստրության տէզ՝. միջոցների ուսուցման հանրապետ. կաբինետը, մանկավարժ, մամուլը («Սովետական դպրոց թերթը, «Սովետական մանկավարժ», «Հայոց լեզուն և գրականությունը դպրոցում», «Մաթեմատիկան և ֆիզիկան դպրոցում», «Русский язык в школе» հանդեսները)։ Հանրապետության մանկավարժներից և ժողկրթության բնագավառի աշխատողներից շատերն արժանացել են կառավարական բարձր պարգևների ու կոչումների, ընտրվել տեղական, շրջանային, քաղաքային, ՀՍՍՀ և ՍՍՀՍ Գերագույն սովետների դեպուտատներ։